kardosdrur/scandi-wiki huggingface dataset:
Tom Ransley

Thomas Matthew "Tom" Ransley (MBE) (født 6. september 1985 i Ashford, England) er en engelsk roer, olympisk guldvinder og dobbelt verdensmester.

Ransley vandt ved OL 2012 i London en bronzemedalje for Storbritannien i disciplinen otter. Fire år senere, ved OL 2016 i Rio de Janeiro, vandt han guld i samme disciplin. 

Ransley har desuden vundet to verdensmesterskaber i otter, ved henholdsvis VM 2013 i Sydkorea og VM 2014 i Holland. Han vandt desuden en EM-guldmedalje i firer uden styrmand ved EM 2015 i Polen.

OL-medaljer 
 2016:  Guld i otter
 2012:  Bronze i otter

Referencer

Eksterne henvisninger 

Roere fra Storbritannien
Personer tildelt Order of the British Empire
Matt Gotrel

Matthew Anthony William "Matt" Gotrel (MBE) (født 1. marts 1989 i Chipping Campden, England) er en engelsk roer, olympisk guldvinder og dobbelt verdensmester.

Gotrel vandt guld for Storbritannien i otter ved OL 2016 i Rio de Janeiro. Udover Gotrel bestod bådens besætning af Tom Ransley, Andrew Triggs Hodge, Scott Durant, Pete Reed, Paul Bennett, Matt Langridge, Will Satch og styrmand Hill. Den britiske båd vandt guldmedaljen foran Tyskland og Holland, der tog sølv- og bronzemedaljerne. 

Gotrel har desuden vundet to verdensmesterskaber i otter, ved henholdsvis VM 2014 i Holland og VM 2015 i Frankrig.

OL-medaljer 
 2016:  Guld i otter

Referencer

Eksterne henvisninger 

Roere fra Storbritannien
Personer tildelt Order of the British Empire
Paul Bennett

Paul Bennett (MBE) (født 16. december 1988 i Leeds, England) er en engelsk roer, olympisk guldvinder og dobbelt verdensmester.

Bennett vandt guld for Storbritannien i otter ved OL 2016 i Rio de Janeiro. Udover Bennett bestod bådens besætning af Tom Ransley, Andrew Triggs Hodge, Scott Durant, Pete Reed, Matt Gotrel, Matt Langridge, Will Satch og styrmand Hill. Den britiske båd vandt guldmedaljen foran Tyskland og Holland, der tog sølv- og bronzemedaljerne. 

Bennett har desuden vundet to verdensmesterskaber i otter, ved henholdsvis VM 2014 i Holland og VM 2015 i Frankrig.

OL-medaljer 
 2016:  Guld i otter

Referencer

Eksterne henvisninger 

Roere fra Storbritannien
Personer fra Leeds
Personer tildelt Order of the British Empire
Matt Langridge

Matthew "Matt" Langridge (MBE) (født 20. maj 1983 i Crewe, England) er en engelsk roer, olympisk guldvinder og dobbelt verdensmester.

Langridge vandt en sølvmedalje for Storbritannien i disciplinen otter ved OL 2008 i Beijing. Fire år senere var han med i båden igen ved OL 2012 i London, hvor det blev til en bronzemedalje. Ved OL 2016 i Rio de Janeiro var han med i båden for fjerde OL i træk, og denne gang vandt briterne guld.

Langridge har desuden vundet to verdensmesterskaber i firer uden styrmand, ved henholdsvis VM 2009 i Polen og VM 2011 i Slovenien, samt en EM-guldmedalje i toer uden styrmand ved EM 2015.

OL-medaljer 
 2016:  Guld i otter
 2008:  Sølv i otter
 2012:  Bronze i otter

Referencer

Eksterne henvisninger 

Roere fra Storbritannien
Personer fra Crewe
Personer tildelt Order of the British Empire
Phelan Hill

Phelan Hill (MBE) (født 21. juli 1979 i Bedford, England) er en engelsk roer, olympisk guldvinder og tredobbelt verdensmester.

Hill vandt ved OL 2012 i London en bronzemedalje for Storbritannien som styrmand i landets otter. Fire år senere, ved OL 2016 i Rio de Janeiro, vandt han guld i samme disciplin. 

Hill har desuden vundet tre verdensmesterskaber i otter, ved henholdsvis VM 2013 i Sydkorea, VM 2014 i Holland og VM 2015 i Frankrig. Han vandt desuden en EM-sølvmedalje i samme disciplin ved EM 2015 i Polen.

OL-medaljer 
 2016:  Guld i otter
 2012:  Bronze i otter

Referencer

Eksterne henvisninger 

Roere fra Storbritannien
Personer tildelt Order of the British Empire
Kevin Light

Kevin Richard Light (født 16. maj 1979 i Vancouver) er en canadisk tidligere roer, olympisk guldvinder og tredobbelt verdensmester.

I 2001 kom Light med i den otter, som skulle blive en international magtfaktor op gennem årtiet. I 2002 og 2003 blev canadierne verdensmestre i båden, og de deltog første gang ved OL i 2004 i Athen som en af favoritterne. Canadierne blev ved OL nummer to i det indledende heat, besejret af USA, hvor begge både var under den gældende verdensrekord. Canadierne vandt derpå opsamlingsheatet, hvorpå de var kvalificeret til A-finalen. Her havde de svært ved at følge med og endte som nummer fem, næsten ti sekunder efter de amerikanske vindere.

Canadierne vandt VM igen i 2007 og var derfor igen blandt favoritterne ved OL 2008 i Beijing. Den canadiske otter vandt da også sit indledende heat, og i finalen førte canadierne hele vejen, så de sluttede med et forspring til Storbritannien på over et sekund med USA på tredjepladsen. Udover Rutledge bestod bådens besætning af Ben Rutledge, Andrew Byrnes, Jake Wetzel, Malcolm Howard, Dominic Seiterle, Adam Kreek, Kyle Hamilton og styrmand Brian Price – fem af bådens besætning var gengangere fra OL 2004. Canadierne blev dermed de første forsvarende verdensmestre, der vandt OL-guld, siden DDR gjorde det i 1979-1980.

Udover VM og OL vandt den canadiske otter med Light seks World Cup-løb i perioden 2003–2008. I 2006 havde han kortvarigt roet toer uden styrmand, og her vandt han sammen med Howard Malcolm bronze ved VM. Efter OL 2008 skiftede Light til firer uden styrmand og senere igen til toer med styrmand. Han deltog for sidste gang ved VM i 2010, hvor han i denne båd sammen med Steven Vanknotsenburg og styrmand Brian Price vandt bronze.

OL-medaljer 
 2008:  Guld i otter

Referencer

Eksterne henvisninger 

Roere fra Canada
Personer fra Vancouver
Deltagere for Canada ved sommer-OL 2004
Deltagere for Canada ved sommer-OL 2008
Olympiske mestre fra Canada
Ben Rutledge

Benjamin Jon "Ben" Rutledge (født 9. november 1980 i Cranbrook) er en canadisk tidligere roer, olympisk guldvinder og tredobbelt verdensmester.

Rutledge deltog første gang ved OL i 2004 i Athen, hvor han var med i den canadiske otter, der mødte op som en af favoritterne, idet de var verdensmestre fra 2002 og 2003. Canadierne blev ved OL nummer to i det indledende heat, besejret af USA, hvor begge både var under den gældende verdensrekord. Canadierne vandt derpå opsamlingsheatet, hvorpå de var kvalificeret til A-finalen. Her havde de svært ved at følge med og endte som nummer fem, næsten ti sekunder efter de amerikanske vindere.

Canadierne vandt VM igen i 2007 og var derfor igen blandt favoritterne ved OL 2008 i Beijing. Den canadiske otter vandt da også sit indledende heat, og i finalen førte canadierne hele vejen, så de sluttede med et forspring til Storbritannien på over et sekund med USA på tredjepladsen. Udover Rutledge bestod bådens besætning af Kevin Light, Andrew Byrnes, Jake Wetzel, Malcolm Howard, Dominic Seiterle, Adam Kreek, Kyle Hamilton og styrmand Brian Price – fem af bådens besætning var gengangere fra OL 2004. Canadierne blev dermed de første forsvarende verdensmestre, der vandt OL-guld, siden DDR gjorde det i 1979-1980.

Udover VM og OL vandt den canadiske otter med Rutledge fem World Cup-løb i perioden 2003–2008. Rutledge indstillede sin aktive karriere efter OL 2008.

OL-medaljer 
 2008:  Guld i otter

Referencer

Eksterne henvisninger 

Roere fra Canada
Deltagere for Canada ved sommer-OL 2004
Deltagere for Canada ved sommer-OL 2008
Olympiske mestre fra Canada
Andrew Byrnes

James Andrew Byrnes (født 22. maj 1983 i Toronto) er en canadisk tidligere roer og olympisk guldvinder.

Byrnes, der havde en fortid i toer med styrmand, og som vandt VM-bronze i denne disciplin i 2006, kom med i den canadiske otter i 2007 og var med til at vinde VM-guld samme år. Dermed var canadierne blandt favoritterne ved OL 2008 i Beijing.  Den canadiske otter vandt da også sit indledende heat, og i finalen førte canadierne hele vejen, så de sluttede med et forspring til Storbritannien på over et sekund med USA på tredjepladsen. Udover Byrnes bestod bådens besætning af Kevin Light, Ben Rutledge, Jake Wetzel, Malcolm Howard, Dominic Seiterle, Adam Kreek, Kyle Hamilton og styrmand Brian Price. Canadierne blev dermed de første forsvarende verdensmestre, der vandt OL-guld, siden DDR gjorde det i 1979-1980.

Efter OL roede Byrnes fortsat indimellem med i otteren, men prøvede også kræfter med andre bådtyper, men det var dog i otteren, det gik bedst. I 2009 vandt båden VM-sølv og i 2011 VM-bronze. Med den fine resultathistorie var canadierne med tre gengangere fra OL 2008 dermed igen blandt favoritterne ved OL 2012 i London. Båden sluttede dog sidst i sit indledende heat og måtte i opsamlingsheatet, hvor en andenplads var nok til at sikre canadierne adgang til A-finalen. Ingen andre både kunne følge med tyskerne, der dermed vandt guld, men lidt over et sekund senere kom canadierne ind på sølvpladsen, mens Storbritannien blev nummer tre, yderligere lidt over et sekund senere.

Udover medaljerne ved VM og OL vandt den canadiske otter med Byrnes tre World Cup-løb i perioden 2007–2008. Han indstillede sin aktive karriere efter OL 2012.

OL-medaljer 
 2008:  Guld i otter
 2012:  Sølv i otter

Referencer

Eksterne henvisninger 

Roere fra Canada
Personer fra Toronto
Deltagere for Canada ved sommer-OL 2008
Deltagere for Canada ved sommer-OL 2012
Olympiske mestre fra Canada
Olympiske sølvmedaljevindere fra Canada
Malcolm Howard

Malcolm Howard (født 7. februar 1983 i Victoria) er en canadisk tidligere roer og olympisk medaljevinder.

Som junior var Malcolm Howard med til at vinde VM-bronze i firer uden styrmand, og han roede i flere forskellige bådtyper i begyndelsen af sin karriere. I 2004 vandt han VM-sølv i firer med styrmand, og i 2006 vandt han sammen med Kevin Light VM-bronze i toer uden styrmand. Herefter blev disse to roere en del af den canadiske otter, som vandt VM-guld samme år og et World Cup-løb året efter. Dermed var canadierne blandt favoritterne ved OL 2008 i Beijing.  Den canadiske otter vandt da også sit indledende heat, og i finalen førte canadierne hele vejen, så de sluttede med et forspring til Storbritannien på over et sekund med USA på tredjepladsen. Udover Howard bestod bådens besætning af Kevin Light, Ben Rutledge, Jake Wetzel, Andrew Byrnes, Dominic Seiterle, Adam Kreek, Kyle Hamilton og styrmand Brian Price. Canadierne blev dermed de første forsvarende verdensmestre, der vandt OL-guld, siden DDR gjorde det i 1979-1980.

Efter OL i 2008 og VM i 2009, hvor canadierne vandt sølv, roede Howard i en periode singlesculler uden den helt store succes, og i 2011 vendte han tilbage til otteren, som vandt VM-bronze samme år. Med den fine resultathistorie var canadierne med tre gengangere fra OL 2008 dermed igen blandt favoritterne ved OL 2012 i London. Båden sluttede dog sidst i sit indledende heat og måtte i opsamlingsheatet, hvor en andenplads var nok til at sikre canadierne adgang til A-finalen. Ingen andre både kunne følge med tyskerne, der dermed vandt guld, men lidt over et sekund senere kom canadierne ind på sølvpladsen, mens Storbritannien blev nummer tre, yderligere lidt over et sekund senere.

Efter OL i 2012 indstillede Howard sin elitekarriere.

OL-medaljer 
 2008:  Guld i otter
 2012:  Sølv i otter

Referencer

Eksterne henvisninger 

Roere fra Canada
Deltagere for Canada ved sommer-OL 2008
Deltagere for Canada ved sommer-OL 2012
Olympiske mestre fra Canada
Olympiske sølvmedaljevindere fra Canada
Dominic Seiterle

Dominic Seiterle (født 4. september 1975 i Montreal) er en canadisk tidligere roer og olympisk guldvinder.

Seiterle blev i sine collegeår ramt af kræft i skjoldbruskkirtlen. Efter at være kommet sig over dette kom han med i den canadiske otter i 1997. Efter at have taget sin eksamen blev han mere seriøs med sin roning og roede i flere bådtyper. Ved OL 2000 stillede han op i dobbeltsculler sammen med Todd Hallett. Parret blev nummer fire i det indledende heat og nummer fire i opsamlingsheatet. De måtte derfor tage til takke med at ro i C-finalen, som de til gengæld vandt klart.

Efter OL i 2000 indstillede Seiterle sin elitekarriere for at koncentrere sig om sine studier. Han vedblev dog med at ro, og i 2003 roede han tværs over Lake Ontario for at samle penge ind til cancerforskning. Efter dette var han egentlig klar på at prøve at kvalificere sig til OL 2004, men kort inden deltagelsen i et World Cup-stævne blev han ramt af en blodinfektion, så roningen igen i en periode måtte sættes på pause.

I februar 2007 blev Seiterle kontaktet af træneren for otteren for at spørge, om han kunne tænke sig at komme med i projektet med at få den tidligere verdensmesterbåd tilbage på kursen igen. Seiterle indvilligede i dette, og i 2007 og 2008 vandt canadierne med Seiterle i båden alle de World Cup-løb, de stillede op i, samt VM i 2007.  De var derfor igen blandt favoritterne ved OL 2008 i Beijing. Den canadiske otter vandt da også sit indledende heat, og i finalen førte canadierne hele vejen, så de sluttede med et forspring til Storbritannien på over et sekund med USA på tredjepladsen. Udover Seiterle bestod bådens besætning af Kevin Light, Andrew Byrnes, Jake Wetzel, Malcolm Howard, Adam Kreek, Kyle Hamilton, Ben Rutledge og styrmand Brian Price – fem af bådens besætning var gengangere fra OL 2004. Canadierne blev dermed de første forsvarende verdensmestre, der vandt OL-guld, siden DDR gjorde det i 1979-1980.

Seiterle indstillede endeligt sin elitekarriere efter OL 2008.

OL-medaljer 
 2008:  Guld i otter

Referencer

Eksterne henvisninger 

Roere fra Canada
Personer fra Montreal
Deltagere for Canada ved sommer-OL 2000
Deltagere for Canada ved sommer-OL 2008
Olympiske mestre fra Canada
Adam Kreek

Adam Kreek (født 2. december 1980 i London, Canada) er en canadisk forfatter, ledelsescoach samt tidligere roer, olympisk guldvinder og tredobbelt verdensmester.

Adam Kreek kom med i den canadiske otter i 2002, og han var dermed med til at vinde VM-guld i denne båd i 2002 og 2003.

Canadierne mødte derfor frem til OL 2004 i Athen som en af favoritterne. De blev nummer to i det indledende heat, besejret af USA, hvor begge både var under den gældende verdensrekord. Canadierne vandt derpå opsamlingsheatet, hvorpå de var kvalificeret til A-finalen. Her havde de svært ved at følge med og endte som nummer fem, næsten ti sekunder efter de amerikanske vindere.

Canadierne vandt VM igen i 2007 og var derfor atter blandt favoritterne ved OL 2008 i Beijing. Den canadiske otter vandt da også sit indledende heat, og i finalen førte canadierne hele vejen, så de sluttede med et forspring til Storbritannien på over et sekund med USA på tredjepladsen. Udover Kreek bestod bådens besætning af Kevin Light, Andrew Byrnes, Jake Wetzel, Malcolm Howard, Dominic Seiterle, Ben Rutledge, Kyle Hamilton og styrmand Brian Price – fem af bådens besætning var gengangere fra OL 2004. Canadierne blev dermed de første forsvarende verdensmestre, der vandt OL-guld, siden DDR gjorde det i 1979-1980. Da den canadiske triatlet vandt sølv ved samme OL, nævnte han, at han motiverede sig selv under konkurrencen ved at sige til sig selv "Sing like Kreek" med henvisning til Adam Kreeks sang til "O Canada" under medaljeceremonien for otteren.

Udover VM og OL vandt den canadiske otter med Kreek seks World Cup-løb i perioden 2003–2008. Kreek indstillede sin aktive karriere efter OL 2008. I 2013 deltog Kreek i projekt, hvor fire roere forsøgte at ro fra Afrikas vestkyst til Nordamerika. Projektet havde dels et videnskabeligt, dels et pædagogisk sigte, hvor besætningens aktiviteter blev målt undervejs, ligesom turen blev videotransmitteret til uddannelsesinstitutioner i USA og Canada. Efter 73 dage og 6.700 km kæntrede båden i Bermudatrekanten, og besætningen tilkaldte hjælp, så de blev reddet.

Han har siden sin aktive karriere fokuseret på ledelse og præstation. I 2019 udgav han i den forbindelse bogen The Responsibility Ethic: 12 Strategies Exceptional People Use to Do the Work and Make Success Happen.

OL-medaljer 
 2008:  Guld i otter

Referencer

Eksterne henvisninger 

Roere fra Canada
Deltagere for Canada ved sommer-OL 2004
Deltagere for Canada ved sommer-OL 2008
Olympiske mestre fra Canada
Faglitterære forfattere fra Canada
Kyle Hamilton

Kyle Hamilton (født 26. februar 1978 i Victoria) er en canadisk tidligere roer, olympisk guldvinder og tredobbelt verdensmester.

Hamilton begyndte sin elitekarriere i otteren, og med denne båd konkurrerede han først ved de store stævner i 2002, hvor han var med til at vinde VM-guld, en bedrift canadierne gentog året efter. Båden var derfor en af favoritterne ved OL 2004 i Athen. Canadierne blev nummer to i det indledende heat, besejret af USA, hvor begge både var under den gældende verdensrekord. Canadierne vandt derpå opsamlingsheatet, hvilket kvalificerede dem til A-finalen. Her havde de svært ved at følge med og endte som nummer fem, næsten ti sekunder efter de amerikanske vindere. 

Efter OL 2004 roede Hamilton i perioder i andre bådtyper, herunder toer uden styrmand og firer uden styrmand, dog uden den helt store succes. Det belv bedre, da han vendte tilbage til otteren, der vandt flere World Cup-sejre i 2007 og 2008 samt VM i 2007. Canadierne var derfor igen blandt favoritterne ved OL 2008 i Beijing. Den canadiske otter vandt da også sit indledende heat, og i finalen førte canadierne hele vejen, så de sluttede med et forspring til Storbritannien på over et sekund med USA på tredjepladsen. Udover Hamilton bestod bådens besætning af Kevin Light, Andrew Byrnes, Jake Wetzel, Malcolm Howard, Dominic Seiterle, Adam Kreek, Ben Rutledge og styrmand Brian Price – fem af bådens besætning var gengangere fra OL 2004. Canadierne blev dermed de første forsvarende verdensmestre, der vandt OL-guld, siden DDR gjorde det i 1979-1980.

Hamilton indstillede sin elitekarriere i roning efter OL 2008.

OL-medaljer 
 2008:  Guld i otter

Referencer

Eksterne henvisninger 

Roere fra Canada
Deltagere for Canada ved sommer-OL 2004
Deltagere for Canada ved sommer-OL 2008
Olympiske mestre fra Canada
Brian Price

Brian Price (født 19. februar 1976 i Belleville) er en canadisk roer, olympisk guldvinder og tredobbelt verdensmester.

Brian Price led som barn af leukæmi (ALL), og på grund af den drastiske behandling herfor med kemoterapi, blev han ikke højere end 1,62 m og vejede i sin tid i rosporten blot 55 kg. Han var derfor oplagt som styrmand. Han kom med i den canadiske otter i 2001, og i denne position var han med til at vinde VM-guld i 2002 og 2003. Båden var derfor en af favoritterne ved OL 2004 i Athen. Canadierne blev nummer to i det indledende heat, besejret af USA, hvor begge både var under den gældende verdensrekord. Canadierne vandt derpå opsamlingsheatet, og de var dermed kvalificeret til A-finalen. Her havde de svært ved at følge med og endte som nummer fem, næsten ti sekunder efter de amerikanske vindere. 

Price fortsatte efter OL 2004 i otteren, men havde også afstikkere til andre bådtyper. Således var han styrmand i toer med styrmand, der vandt VM-bronze i 2005, og i 2007 var han tilbage i otteren, der vandt VM-guld. De var derfor igen blandt favoritterne ved OL 2008 i Beijing. Den canadiske otter vandt da også sit indledende heat, og i finalen førte canadierne hele vejen, så de sluttede med et forspring til Storbritannien på over et sekund med USA på tredjepladsen. Udover Price bestod bådens besætning af Kevin Light, Andrew Byrnes, Jake Wetzel, Malcolm Howard, Dominic Seiterle, Adam Kreek, Kyle Hamilton og Ben Rutledge – fem af bådens besætning var gengangere fra OL 2004. Canadierne blev dermed de første forsvarende verdensmestre, der vandt OL-guld, siden DDR gjorde det i 1979-1980.

Efter en pause fra roning i 2009 og 2010 som foredragsholder var Price tilbage i otteren, der vandt VM-bronze i 2011, og ved samme stævne var Price også styrmand i toeren med styrmand, der ligeledes vandt bronze. Med den fine resultathistorie var canadierne med tre gengangere fra OL 2008 dermed igen blandt favoritterne ved OL 2012 i London. Båden sluttede dog sidst i sit indledende heat og måtte i opsamlingsheatet, hvor en andenplads var nok til at sikre canadierne adgang til A-finalen. Ingen andre både kunne følge med tyskerne, der dermed vandt guld, men lidt over et sekund senere kom canadierne ind på sølvpladsen, mens Storbritannien blev nummer tre, yderligere lidt over et sekund senere.

Udover VM og OL vandt den canadiske otter med Price seks World Cup-løb i perioden 2003–2008. Han indstillede sin aktive karriere efter OL 2012.

OL-medaljer 
 2008:  Guld i otter
 2012:  Sølv i otter

Referencer

Eksterne henvisninger 
 Hjemmeside

Roere fra Canada
Deltagere for Canada ved sommer-OL 2004
Deltagere for Canada ved sommer-OL 2008
Deltagere for Canada ved sommer-OL 2012
Olympiske mestre fra Canada
Olympiske sølvmedaljevindere fra Canada
Jason Read

Jason Read (født 24. december 1977 i Flemington, New Jersey, USA) er en amerikansk tidligere roer og olympisk guldvinder.

Read vandt en guldmedalje ved OL 2004 i Athen, som del af den amerikanske otter. Udover Read bestod bådens besætning af Wyatt Allen, Chris Ahrens, Joseph Hansen, Matt Deakin, Dan Beery, Beau Hoopman, Bryan Volpenhein og styrmand Cipollone. Amerikanerne sikrede sig guldmedaljen foran Holland og Australien, der vandt henholdsvis sølv og bronze. Det var det eneste OL, Read deltog i.

Read vandt desuden en VM-sølvmedalje i otter ved VM 1993 i Milano.

OL-medaljer 
 2004:  Guld i otter

Referencer

Eksterne henvisninger 

Roere fra USA
Personer fra New Jersey
Olympiske medaljevindere i roning
Medaljevindere ved sommer-OL 2004
Olympiske mestre fra USA
Roere ved sommer-OL 2004
Deltagere for USA ved sommer-OL 2004
Wyatt Allen

Wyatt Allen (født 11. januar 1979 i Baltimore, Maryland, USA) er en amerikansk tidligere roer og olympisk guldvinder.

Allen vandt en guldmedalje ved OL 2004 i Athen, som del af den amerikanske otter. Udover Allen bestod bådens besætning af Jason Read, Chris Ahrens, Joseph Hansen, Matt Deakin, Dan Beery, Beau Hoopman, Bryan Volpenhein og styrmand Cipollone. Amerikanerne sikrede sig guldmedaljen foran Holland og Australien, der vandt henholdsvis sølv og bronze. Fire år senere var han med i båden igen ved OL 2008 i Beijing, hvor det blev til en bronzemedalje.

OL-medaljer 
 2004:  Guld i otter
 2008:  Bronze i otter

Referencer

Eksterne henvisninger 

Roere fra USA
Personer fra Baltimore
Olympiske medaljevindere i roning
Medaljevindere ved sommer-OL 2004
Medaljevindere ved sommer-OL 2008
Olympiske mestre fra USA
Olympiske bronzemedaljevindere fra USA
Roere ved sommer-OL 2004
Roere ved sommer-OL 2008
Deltagere for USA ved sommer-OL 2004
Deltagere for USA ved sommer-OL 2008
Chris Ahrens

Christian "Chris" Ahrens (født 24. juli 1976 i Iowa City, Iowa, USA) er en amerikansk tidligere roer, olympisk guldvinder og firedobbelt verdensmester.

Ahrens vandt en guldmedalje ved OL 2004 i Athen, som del af den amerikanske otter. Udover Ahrens bestod bådens besætning af Wyatt Allen, Jason Read, Joseph Hansen, Matt Deakin, Dan Beery, Beau Hoopman, Bryan Volpenhein og styrmand Cipollone. Amerikanerne sikrede sig guldmedaljen foran Holland og Australien, der vandt henholdsvis sølv og bronze. Han var også med i båden ved OL 2000 i Sydney, hvor det blev til en 5. plads.

Ahrens vandt desuden fire VM-guldmedaljer gennem karriere, en i firer med styrmand (1995) og tre i otter (1997, 1998 og 1999).

OL-medaljer 
 2004:  Guld i otter

Referencer

Eksterne henvisninger 

Roere fra USA
Personer fra Iowa
Olympiske medaljevindere i roning
Medaljevindere ved sommer-OL 2004
Olympiske mestre fra USA
Roere ved sommer-OL 2000
Roere ved sommer-OL 2004
Deltagere for USA ved sommer-OL 2000
Deltagere for USA ved sommer-OL 2004
Joseph Hansen (roer)

Joseph "Joey" Hansen (født 13. august 1979 i Bakersfield, Californien, USA) er en amerikansk tidligere roer og olympisk guldvinder.

Hansen vandt en guldmedalje ved OL 2004 i Athen, som del af den amerikanske otter. Udover Hansen bestod bådens besætning af Wyatt Allen, Jason Read, Chris Ahrens, Matt Deakin, Dan Beery, Beau Hoopman, Bryan Volpenhein og styrmand Cipollone. Amerikanerne sikrede sig guldmedaljen foran Holland og Australien, der vandt henholdsvis sølv og bronze. Det var hans eneste OL-deltagelse.

OL-medaljer 
 2004:  Guld i otter

Referencer

Eksterne henvisninger 

Roere fra USA
Personer fra Californien
Olympiske medaljevindere i roning
Medaljevindere ved sommer-OL 2004
Olympiske mestre fra USA
Roere ved sommer-OL 2004
Deltagere for USA ved sommer-OL 2004